Հոգեբանության ֆեմինիստական ձայներ

**Հոգեբանության ֆեմինիստական ​​ձայներ** (, PFV), առցանց, մուլտիմեդիա թվային արխիվ, որը պարունակում է անցյալի հոգեբան կանանց և ժամանակակից ֆեմինիստ հոգեբանների մասին տեղեկություններ, հոգեբաններ, ովքեր ձևավորել և շարունակում են փոխակերպել հոգեբանության բնագավառները։ Այն պարունակում է նյութերի լայն շրջանակ, ներառյալ օրիգինալ կենսագրական պրոֆիլներ, բանավոր հարցազրույցների սղագրություններ, տեսանյութեր, ժամանակացույցեր, աշխատություններ, ուսումնական ռեսուրսներ և օրիգինալ 40 րոպեանոց վավերագրական ֆիլմ՝ Միացյալ Նահանգներում ֆեմինիստական ​​հոգեբանության առաջացման և ներկայիս կարգավիճակի վերաբերյալ։ Ծրագիրը շարունակաբար ընդլայնվում է և ներկայումս ունի տվյալների բազա, որը պարունակում է ավելի քան 250 հոգեբանների պրոֆիլներ ամբողջ աշխարհից։

PFV-ն նաև առցանց դասավանդման ռեսուրս է, որտեղ կան օրինակելի ուսումնական պլաններ հոգեբանության պատմությունը ֆեմինիստական ​​տեսանկյունից թեմայով, դասավանդման ուղեցույցներ PFV նյութերը գենդերային դասընթացների, պատմության և հոգեբանության մեջ ներառելու համար, առաջադրանքներ, ձեռնարկներ և ուսուցման տեսանյութեր։

PFV-ն անվճար ռեսուրս է, և հարցազրույցները, բոլոր ձայնագրությունները ներբեռնելի են որպես.pdf ֆայլեր, բոլոր վիդեո ֆայլերը հասանելի են կայքում և psychsfeministvoices YouTube ալիքում։ Բոլոր հարցազրույցների սղագրությունների հեղինակային իրավունքը պատկանում է Feminist Voices-ին, բացառությամբ նշված դեպքերի։

## Պատմություն
«Հոգեբանության ֆիմինիստական ձայները» /Psychology's Feminist Voices/  նախագիծը հիմնադրվել է Ալեքսանդրա Ռազերֆորդի կողմից 2004 թվականին։ Այն սկիզբ առավ ժամանակակից հոգեբան-ֆիմինիստերի հետ բանավոր հարցազրույցների հավաքածուից․ դրանցից շատերը 1970-ական թվականների սկզբներին ֆիմինիստական հոգեբանության հիմքը դարձան ԱՄՆ-ում և Կանադայում։ Այնուհետև, այն արագ ընդլայնվեց՝ ընդգրկելով ավելի մեծ նպատակ․ հոգեբանության պատմության ողջ ընթացքում կանանց փաստաթղթավորում, ֆեմինիստ հոգեբանների մեծ ու բազմազան ընտրանք՝ գենդերի, կանանց և ֆեմինիզմի ազդեցության համապարփակ պատկերացում ստեղծելու համար, հոգեբանության, որպես գիտության և մասնագիտական ոլորտի, զարգացման մասին։  Առցանց ռեսուրսը` www.feministvoices.com, գործարկվել է 2010 թվականին և այժմ ունի համապատասխան ֆեյսբուքյան կայք, YouTube-ի ալիք և Twitter-ի հոսք։
 
Այս նախագիծը ստեղծվել է Յորքի համալսարանում, Տորոնտո, Կանադա։ Այն ֆինանսավորում է ստանում Կանադայի Սոցիալական և հումանիտար գիտությունների հետազոտական ​​խորհրդի կողմից և ճանաչված է Կանանց հոգեբանության ընկերության, Ամերիկյան հոգեբանական ասոցիացիայի (APA) 35-րդ բաժնի, հոգեբանության պատմության միության, APA -ի 26-րդ բաժնի,Կանադական հոգեբանական ասոցիացիայի և հոգեբան-կանանց ասոցիացիայի կողմից։

## Կառուցվածք
«Հոգեբանության ֆեմինիստական ձայները» թվային արխիվն ունի երկու հիմնական բաժին՝ «Կանայք անցյալում» (1848–1950) և «Ֆեմինիստները ներկայում»  (1950 – մինչ օրս)։ «Կանայք անցյալում» բաժինը պարունակում է կանանց պրոֆիլներ, ովքեր ստացել են իրենց դոկտորական աստիճանը հոգեբանության ոլորտում մինչև 1950 թվականը։ «Ֆեմինիստները ներկայում» բաժնում ներկայացված են ​​ֆեմինիստ հոգեբանների պրոֆիլներ, ովքեր դոկտորական աստիճան են ստացել  1950 թվականից հետո և կան նրանց հետ հարցազրույցներ։ Երկու բաժիններն էլ պարունակում են հետևյալ ենթաբաժինները.

**Պրոֆիլներ.** Յուրաքանչյուր հոգեբան ունի պրոֆիլի էջ, որը պարունակում է տվյալներ վերջինիս կենսագրության, ուսուցման, անդամակցության մասին, լրատվամիջոցների հղումներ, լուսանկարներ և ընտրված աշխատանքների ցանկ։ «Ֆեմինիստները ներկայում» բաժնի պրոֆիլները սովորաբար ներառում են նաև PFV թիմի կողմից անցկացված հարցազրույցների ձայնագրություններ և տեսահոլովակներ։

**Ժամանակագրություն.** Տրամադրում է ֆեմինիստական ​​պատմության և հոգեբանության հիմնական իրադարձությունների ժամանակագրությունը՝ սկսած 1848 թվականին Սենեկա Ֆոլսի կոնվենցիայից մինչև վերջին իրադարձությունները, օրինակ, Կանանց և աղջիկների թրաֆիքինգի մասին զեկույցի հրապարակումը Կանանց հոգեբանության միության հատուկ կոմիտեի կողմից։

**Ռեսուրսներ.** Ներառում է աշխատություններ, ուսումնական նյութեր, կայքեր և արխիվներ՝ համապատասխան հավաքածուներով։ Այս բոլոր ռեսուրսները կոչված են ծառայելու որպես մեկնարկային կետեր հոգեբանության և գիտության մեջ կանանց առաջընթացի, ինչպես նաև ֆեմինիզմի պատմության ուսուցման և հետազոտության համար։ Ներկայացվում է նաև ուսուցման օրիգինալ տեսաշար՝ «Ֆեմինիստ հոգեբանները խոսում են ... մասին»։ Շարքի առաջին տեսահոլովակը վերաբերում է կանանց հոգեկան առողջությանը և ֆեմինիստական ​​թերապիային։

**Որոնման էջ.** Կայքի բովանդակությունը որոնելի է ըստ հիմնաբառի, անվան, ծննդյան և մահվան ամսաթվերի, վերապատրաստման վայրի և պատկանելության։ Այս էջը ներառում է նաև «Հայտնի հոգեբաններ» պտտվող պաստառը։

### Լրացուցիչ բովանդակություն
**Տեսանյութի ռեսուրսներ.** *Ֆեմինիստական ​​հոգեբանության փոփոխվող դեմքը*  վավերագրական ֆիլմ է, որն օգտագործում է արխիվային նյութեր և հարցազրույցներ՝ ուսումնասիրելով ֆեմինիստական ​​հոգեբանության ծագման ու ձևավորման նախադրյալները։ Անհատ հոգեբանների հարցազրույցների օրիգինալ հոլովակները կարող եք գտնել նաև PFV-ի YouTube-ի ալիքում։

## Ծանոթագրություններ

## Հղումներ
* Psychology's Feminist Voices
* Women’s Caucus of the History of Science Society – Resources

Կատեգորիա:Ինտերնետային տվյալների բազաներ